## Zakon o izmjenama i dopunama Zakona o mirovinskom osiguranju

### NN 177/2004 (15.12.2004.), Zakon o izmjenama i dopunama Zakona o mirovinskom osiguranju

# Hrvatski sabor

3074

Na teme­lju
članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O MIROVINSKOM OSIGURANJU

Proglašavam
Zakon o izmjenama i dopunama Zakona o mirovinskom osigura­nju, koji je donio
Hrvatski sabor na sjednici 3. prosinca 2004. godine.

Broj:
01-081-04-3751/2
Zagreb, 10. prosinca 2004.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O MIROVINSKOM OSIGURANJU

Članak
1.

U Zakonu o mirovinskom osiguranju (»Narodne novine«,
br. 102/98., 127/00., 59/01., 109/01., 147/02., 117/03. i 30/04.) u članku 10.
stavku 1. točka 4. mijenja se i glasi:

»4) hrvatski državljani koji su zaposleni kod
inozemnih organizacija sa sjedištem u Republici Hrvatskoj koje ne uživaju
diplomatski imunitet (strano predstavništvo, međunarodna organizacija i
ustanova), kod inozemnih fizičkih osoba s prebivalištem ili sjedištem u
Republici Hrvatskoj, ili kod diplomatskih misija i konzularnih ureda strane
države te međunarodnih organizacija ili predstavništva sa sjedištem u Republici
Hrvatskoj koji uživaju diplomatski imunitet, ili u osobnoj službi kod stranih
državljana, ako međunarodnim ugovorom nije drukčije određeno,«.

Iza točke 5. dodaje se točka
6. koja glasi:

»6) izaslani radnici koji za
poslodavca sa sjedištem u Repub­lici Hrvatskoj obavljaju poslove u drugoj
državi te osobe na radu u diplomatskoj misiji ili konzularnom uredu Republike
Hrvatske u inozemstvu.«

Iza stavka 2. dodaje se
stavak 3. koji glasi:

»(3) Obvezno su osigurane
osobe koje pružaju pomoć i njegu hrvatskim ratnim vojnim invalidima iz
Domovinskog rata i koje za taj rad primaju naknadu prema posebnim propisima.«

Članak 2.

U članku 11. točki 4. na
kraju rečenice umjesto točke stavlja se zarez i dodaje se točka 5. koja glasi:

»5) osobe koje ostvaruju
prihod i upisane su u registar obveznika poreza na dohodak od samostalne
djelatnosti, a nisu osigurane po drugoj osnovi.«

Članak 3.

Članak 14. mijenja se i
glasi:

»Obvezno su osigurani
svećenici i drugi vjerski službenici vjerske zajednice, koja je upisana u
evidenciju vjerskih zajednica koju vodi nadležno središnje tijelo državne
uprave, ako nisu obvezno osigurani po drugoj osnovi.«

Članak 4.

U članku 16. stavak 2. mijenja se i glasi:

»(2) Pod uvjetima iz stavka 1. ovoga članka obvezno
se osiguravaju i hrvatski državljani zaposleni na teritoriju Republike Hrvatske
kod poslodavaca sa sjedištem u inozemstvu, koji nemaju registriranu podružnicu
u Republici Hrvatskoj.«

Članak 5.

U članku 16.a stavku 1. iza riječi: »ostvaruju«
riječi: »primit­ke od druge samostalne djelatnosti i primitke od povremenoga
nesamostalnog rada na koje se plaćaju doprinosi« zamjenjuju se riječima: »drugi
dohodak prema propisima o porezu na dohodak na koji se plaća doprinos (u
daljnjem tekstu: drugi dohodak)«.

U stavku 2. riječ: »primitke« zamjenjuje se riječima:
»druge dohotke«.

Članak
6.

U
članku 17. stavku 2. točki 8. iza riječi: »vrijeme« umjesto zareza stavlja se
točka a riječi: »ako se prijavi nadležnoj službi zapošljavanja i ako se uredno
prijavljuje toj službi« brišu se.

Stavak
3. mijenja se i glasi:

»(3) Na
produženo osiguranje može se osigurati i osoba koja ima prebivalište na
teritoriju Republike Hrvatske za vrijeme nezaposlenosti nakon prestanka
obveznoga mirovinskog osiguranja u državi s kojom je sklopljen ugovor o
socijalnom osiguranju, neovisno o tome je li prije obveznog osiguranja u
inozemstvu bila osigurana u Republici Hrvatskoj.«

U stavku 5. iza brojke: »2.« dodaje se: »i«, a
riječi: »i 4.« brišu se.

Članak 7.

U članku 18. stavku 1. točki 1. iza riječi:
»nastave,« riječ: »odnosno« briše se a na kraju rečenice iza zareza dodaju se
riječi: »odnosno za vrijeme rada putem posrednika pri zapošljavanju učenika i
redovitih studenata,«.

Članak 8.

U članku 24. iza brojke: »17.« dodaju se riječi:
»stavka 1., 2. i 3.«.

Članak 9.

(1) U članku 27.a stavku 1. riječ: »primici«
zamjenjuje se riječima: »drugi dohoci«.

Stavak 2. mijenja se i glasi:

»(2) Staž osiguranja utvrđuje se za svaku kalendarsku
godinu tako da se osnovica prema dohocima iz stavka 1. ovoga članka na koju su
obračunati i uplaćeni doprinosi podijeli s prosječnom mjesečnom plaćom svih
zaposlenih u Republici Hrvatskoj u istoj godini, prema podacima Državnog zavoda
za statistiku.«

Članak 10.

U članku 32. iza stavka 4. dodaje se stavak 5. koji
glasi:

»(5) Osiguranik može šest mjeseci prije podnošenja
zahtjeva obavijestiti Zavod o svojoj namjeri za podnošenje zahtjeva za
priznanje prava na starosnu mirovinu, ili prijevremenu starosnu mirovinu, u
svrhu kompletiranja i kontrole podataka o stažu osiguranja i plaći, odnosno
osnovici. Obavijest osiguranika prema ovoj odredbi ne smatra se zahtjevom za
priznanje prava na mirovinu prema stavku 2. ovoga članka.«

Članak 11.

U članku 52. stavku 1. riječi: »(muškarac), odnosno
60 godina života (žena)« brišu se.

Članak 12.

U članku 75. iza stavka 1. dodaju se novi stavci 2. i
3. koji glase:

»(2) Za utvrđivanje vrijednosnih bodova za
kalendarske godine, počevši od 1. siječnja 2003., u kojima je osiguranik
ostvario plaću, odnosno osnovicu veću od najviše godišnje osnovice za
obračunavanje doprinosa prema propisima o doprinosima za obvezna osiguranja,
uzima se najviša godišnja osnovica za godinu za koju se utvrđuju vrijednosni
bodovi razmjerno stažu osiguranja ostvarenom u toj godini.

(3) Za utvrđivanje vrijednosnih bodova za staž
osiguranja navršen prema članku 25. stavku 6. ovoga Zakona, uz plaću ostvarenu
u odnosnoj kalendarskoj godini, uzima se i osnovica za obračun i plaćanje
doprinosa za mirovinsko osiguranje razmjerno stažu osiguranja ostvarenom prema
toj odredbi.«

U dosadašnjem stavku 2. koji postaje stavak 4.
riječi: »drugih primitaka« zamjenjuju se riječima: »drugih dohodaka«.

Dosadašnji
stavak 3. postaje stavak 5.

U
dosadašnjem stavku 4. koji postaje stavak 6. riječi: » i 2.« zamjenjuju se
riječima: »do 4.«

Dosadašnji
stavak 5. postaje stavak 7.

Dosadašnji
stavak 6. koji postaje stavak 8. mijenja se i glasi:

»(8)
Plaća ostvarena za godinu u kojoj se ostvaruje pravo na mirovinu ne uzima se za
utvrđivanje vrijednosnih bodova, već se za tu godinu uzimaju prosječni
vrijednosni bodovi iz stavka 6. ovoga članka razmjerno stažu osiguranja u toj
godini.«

Dosadašnji stavci 7. i 8. postaju stavci 9. i 10.

Članak 13.

 U članku 77.
stavak 1. mijenja se i glasi:

»(1) Kada je osiguranik tijekom kalendarske godine
ostvario naknadu plaće prema kojoj je propisana obveza obračunavanja doprinosa
prema propisima o doprinosima za obvezna osiguranja, za izračun vrijednosnih
bodova uzima se iznos naknade odnosno osnovice prema kojoj su doprinosi
obračunati.«

Članak 14.

U članku 83. dodaje se stavak 3. koji glasi:

»(3) Članu obitelji osiguranika osiguranog u obveznom
mirovinskom osiguranju na temelju individualne kapitalizirane šted­nje čija su
sredstva s osobnog računa naslijeđena, obiteljska mirovina na koju ima pravo iz
obveznog mirovinskog osiguranja na temelju generacijske solidarnosti određuje
se kao osnovna mirovina.«

Članak 15.

U članku 85. stavak 1. mijenja se i glasi:

»(1) Osiguraniku mlađem od 50 godina života ili
osiguranom kraće od pet godina u obveznom mirovinskom osiguranju na temelju
individualne kapitalizirane štednje kod kojeg je nastala invalidnost, određuje
se invalidska mirovina za ukupni mirovinski staž prema člancima 74.–82. ovoga
Zakona, ako zakonom nije drukčije određeno.«

Iza stavka 1. dodaje se novi stavak 2. koji glasi:

»(2) Osiguraniku osiguranom u obveznom mirovinskom
osiguranju na temelju individualne kapitalizirane štednje starosna mirovina i
prijevremena starosna mirovina ostvarena pod povoljnijim uvjetima od uvjeta
utvrđenih ovim Zakonom, određuje se kao da je osiguranik bio osiguran samo u
obveznom mirovinskom osiguranju na temelju generacijske solidarnosti.«

Dosadašnji stavak 2. koji postaje stavak 3. mijenja
se i glasi:

»(3) Članovima obitelji umrlog osiguranika mlađeg od
50 godina života ili osiguranog u obveznom mirovinskom osiguranju na temelju
individualne kapitalizirane štednje kraće od pet godina određuje se obiteljska
mirovina za ukupni mirovinski staž umrlog osiguranika, prema člancima 74.–82.
ovoga Zakona, ako zakonom nije drukčije određeno.«

U dosadašnjem stavku 3. koji postaje stavak 4. iza
riječi: »prava« riječi: »na invalidsku mirovinu i prava na obiteljsku mirovinu
prema stavku 1. i 2.« zamjenjuju se riječima: »na mirovinu prema stavcima 1.,
2. i 3.«

Članak 16.

U članku 96. stavku 1. iza riječi: »evidenciju« točka
se briše i dodaju riječi: »i koji služe za ostvarivanje prava iz mirovinskog
osiguranja.«.

Članak
17.

U
članku 98. stavku 1. iza riječi: »Obveznici« dodaju se riječi: »obračunavanja
i«.

Iza
stavka 1. dodaje se novi stavak 2. koji glasi:

»(2)
Središnji registar osiguranika, Porezna uprava i druge nadležne institucije
dužne su Zavodu dostavljati podatke propisane posebnim propisima.«

U
dosadašnjem stavku 2. koji postaje stavak 3. iza riječi: »Obveznici« dodaju se
riječi: »obračunavanja i«.

Dosadašnji
stavci 3. i 4. postaju stavci 4. i 5.

Iza
stavka 5. dodaju se stavci 6. i 7. koji glase:

»(6) U
postupku kontrole podataka osiguranika, odnosno u postupku ostvarivanja prava
iz mirovinskog osiguranja obveznik obračunavanja i plaćanja doprinosa obvezan
je na zahtjev Zavoda dostaviti podatke o stažu osiguranja i osnovici na
propisanoj prijavi.

(7) Za
točnost podataka za osiguranike zaposlene kod pravnih i fizičkih osoba, a koji
su dostavljeni i preuzeti od tijela iz stavka 2. ovoga članka odgovaraju
obveznici obračunavanja i plaćanja doprinosa iz stavka 1. ovoga članka.«

Članak 18.

U članku 100. u točki 1. na kraju rečenice dodaju se
riječi: »odnosno prema sjedištu njegove podružnice,«.

Članak 19.

U članku 101. stavku 1. točke 3. i 4. brišu se.

Dosadašnja točka 5. postaje točka 3.

U stavku 2. točki 2. riječi: »do 5.« brišu se.

Članak 20.

U članku 105. stavku 4. točki 2. riječi: »nadležno
tijelo koje imenuje Upravno vijeće Zavoda« zamjenjuju se riječima: »posebna
ustrojstvena jedinica u središnjoj ustrojstvenoj jedinici Zavoda«.

Članak 21.

U članku 106. stavku 5. riječi: »utvrditi prestanak
svojstva osiguranika« zamjenjuju se riječima: »uspostaviti prijavu o prestanku
osiguranja za osiguranika«.

Članak 22.

U članku 106.a stavak 2. mijenja se i glasi:

»(2) Na temelju svojstva osiguranika iz stavka 1.
ovoga članka Zavod utvrđuje staž osiguranja primjenom članka 27.a i 27.b ovoga
Zakona.«

Iza stavka 2. dodaje se stavak 3. koji glasi:

»(3) Svojstvo osiguranika i staž osiguranja iz stavka
1. i 2. ovoga članka utvrđuje se na temelju podataka o osnovicama prema kojima
su obračunati i uplaćeni doprinosi koje Zavodu dostavlja Središnji registar
osiguranika i Porezna uprava.«

Članak 23.

U članku 113. stavku 2. iza brojke: »34.« dodaju se riječi:
»stavka 1.«.

Iza stavka 2. dodaju se novi stavci 3. i 4. koji
glase:

»(3) Iznimno od odredbe stavka 2. ovoga članka, a u
slučaju utvrđivanja invalidnosti na temelju medicinske dokumentacije
dostavljene od inozemnog nositelja mirovinskog osiguranja koji nije utvrdio i
obvezu kontrolnog pregleda korisnika invalidske mirovine, može se odrediti da
navedeni korisnik ne podliježe kontrolnom pregledu.

(4)
Kontrolnom pregledu ne podliježe korisnik prava na temelju invalidnosti nakon
navršene 65. godine života.«

Dosadašnji
stavak 3. postaje stavak 5.

Članak
24.

U
članku 120. stavku 2. riječi: »nadležnom tijelu Upravnog vijeća Zavoda«
zamjenjuju se riječima: »posebnoj ustrojstvenoj jedinici središnje ustrojstvene
jedinice Zavoda«.

Članak
25.

U
članku 123. stavku 1. iza riječi: »osiguranika« umjesto zareza stavlja se: »i«,
a iza riječi: »stažu« stavlja se zarez a riječi: »i dokupu staža« brišu se.

Članak
26.

Članak
146. mijenja se i glasi:

»(1)
Radi utvrđivanja točnosti podataka i činjenica o kojima ovisi pravo iz
mirovinskog osiguranja osiguranika, Zavod ima pravo provjere poslovnih knjiga,
financijske dokumentacije i drugih evidencija obveznika plaćanja doprinosa.

(2) Ako
Zavod u postupku iz stavka 1. ovoga članka utvrdi nepravilnosti, o tome
sastavlja zapisnik koji dostavlja Poreznoj upravi.

(3)
Postupak i način kontrole iz stavka 1. ovoga članka utvr­đuje Zavod općim
aktom.«

Članak
27.

U
članku 168. stavku 1. točke 4. i 6. brišu se.

Dosadašnje
točke 5. i 7. postaju točke 4. i 5.

Članak
28.

Članak
169. briše se.

Članak
29.

Obvezuje
se Odbor za zakonodavstvo Hrvatskoga sabora da utvrdi i izda pročišćeni tekst
Zakona o mirovinskom osiguranju.

Članak
30.

Ovaj
Zakon objavit će se u »Narodnim novinama«, a stupa na snagu 1. siječnja 2005.

Klasa:
140-01/04-01/01

Zagreb,
3. prosinca 2004.

HRVATSKI SABOR

Predsjednik
Hrvatskoga sabora
**Vladimir Šeks,** v. r.

Zakon, NN 177/2004-3074